มหาวิทยาลัยชี้ขาดเปิด-ปิดเทอมกันเอง 
ธีระเกียรติ งดให้ความเห็น-นายกฯมอบผู้เกี่ยวข้อง ม.รัฐเริ่มหารือ,ตามที่ที่ประชุมประธานสภาอาจารย์มหาวิทยาลัยแห่งประเทศไทย (ปอมท.) และเครือข่ายเรียกร้องให้กลับไปเปิดปิดภาคเรียนตามเดิม โดยจะยื่นหนังสือร้องเรียนถึง พล.อ.ประยุทธ์ จันทร์โอชา นายกรัฐมนตรีนั้น นพ.ธีระเกียรติ เจริญเศรษฐศิลป์ รมว.ศึกษาธิการ กล่าวว่า ตนยังไม่ทราบ ข้อเสนอดังกล่าว แต่เท่าที่ทราบเรื่องนี้ที่ประชุมอธิการบดีแห่งประเทศไทย (ทปอ.) มีมติมานานแล้วถือว่าจบแล้ว ส่วนตัวมองว่ามหาวิทยาลัยเป็นนิติบุคคล ต้องไปคุยและทำความตกลงกันเอง ตนไม่สามารถให้ความเห็นได้และไม่ควรไปสั่ง รวมถึงนายกฯ ก็คงมอบให้หน่วยงานที่รับผิดชอบ ซึ่งก็คือ ทปอ.กับ ปอมท. และเครือข่ายไปตกลงกันเอง,ถ้าจะเปลี่ยนการเปิดภาคเรียนโดยอ้างเรื่องผลกระทบการเปิดปิดตามอาเซียน ผมก็คงต้องถามกลับไปว่าถ้ากลับไปเปิดปิดแบบเดิมจะมีผลกระทบกับใครบ้าง เรื่องนี้ต้องไปคุยกันเอง นายกฯหรือผมจะไปฟังคำร้องเรียนมาแล้วมากำหนดเองคงไม่ได้ เพราะจะทำให้เกิดความโกลาหล ทั้งนี้ ผมไม่ได้โยนเรื่องนี้แต่ไม่มีความเห็น รมว.ศึกษาธิการกล่าว,ดร.สุชาติ เมืองแก้ว รองอธิการบดีมหาวิทยาลัยนเรศวร กล่าวว่า ขณะนี้ทาง มน.ได้หารือกันภายในมหาวิทยาลัยเช่นกัน โดยให้แต่ละคณะไปดูว่าการเปิดปิดภาคเรียนตามอาเซียนนั้นมีกระทบอย่างไรและจำเป็นจะต้องกลับไปเปิดภาคเรียนตามเดิมหรือไม่ คาดว่า 2 เดือนน่าจะรู้ผล ขณะที่ ดร.จงรัก วัชรินทร์รัตน์ รักษาการแทนอธิการบดีมหาวิทยาลัย เกษตรศาสตร์ (มก.) กล่าวว่า ขณะนี้ มก.คงยังไม่ตัดสินใจว่าจะกลับไป เปิดปิดภาคเรียนตามเดิมหรือไม่ และต้องรอผลวิจัยเกี่ยวกับผลกระทบการเปิดปิดภาคเรียนของ ทปอ.ก่อน แต่ที่ผ่านมาในการประชุมสภามหาวิทยาลัยได้หารือถึงผลกระทบของการเปิดปิดภาคเรียนตามอาเซียน เช่นกัน.
ตามที่ที่ประชุมประธานสภาอาจารย์มหาวิทยาลัยแห่งประเทศไทย (ปอมท.) และเครือข่ายเรียกร้องให้กลับไปเปิดปิดภาคเรียนตามเดิม โดยจะยื่นหนังสือร้องเรียนถึง พล.อ.ประยุทธ์ จันทร์โอชา นายกรัฐมนตรีนั้น
ประยุทธ์ จันทร์โอชา,ธีระเกียรติ เจริญเศรษฐศิลป์,สุชาติ เมืองแก้ว,จงรัก วัชรินทร์รัตน์,ทปอ.,การศึกษา